ฮั่งเส็งปิดพุ่ง 215.25 จุด รับจีนส่งสัญญาณผ่อนคลายกฎระเบียบ
ฮั่งเส็งปิดพุ่ง 215.25 จุด รับจีนส่งสัญญาณผ่อนคลายกฎระเบียบ
15 พ.ค. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวเพิ่มขึ้น โดยดัชนีฮั่งเส็งทะยาน 215.25 จุด หรือ 0.86% ปิดวันนี้ที่ 25,371.59 จุด โดยได้แรงหนุนจากเงินที่ไหลเข้าจากนักลงทุนจีนอย่างต่อเนื่อง
ประธานาธิบดี สี จิ้นผิง ของจีน ประกาศในพิธีเปิดการประชุม Belt and Road Forum for International Cooperation ที่กรุงปักกิ่ง เมื่อวานนี้ว่า จีนจะสนับสนุนเงินทุนเพิ่มเติม 1 แสนล้านหยวน (ประมาณ 1.45 หมื่นล้านดอลลาร์สหรัฐ) ให้กับกองทุนเส้นทางสายไหม (Silk Road Fund)
ขณะเดียวกัน นายหลี่ เค่อเฉียง นายกรัฐมนตรีจีน ได้ออกมาส่งสัญญาณด้านบวก โดยกล่าวว่า รัฐบาลจะสร้างสมดุลให้เกิดขึ้นระหว่างการสร้างเสถียรภาพด้านการเงิน การลดกฎระเบียบอย่างค่อยเป็นค่อยไป และการผลักดันเศรษฐกิจให้เติบโตอย่างต่อเนื่อง